Overflatekontroll-oversikt

=Overflatekontroll=

Kontroll av metalliske metallers overflateegenskaper. Dette er viktig for å forsikre oss det resultat som er ønskelig både i hensyn til korrosjon, slitasje og konstruksjonsbetingelser. Her vil vi konsentrere oss om 4 hovedmetoder for å undersøke de viktigste egenskapene: lagtykkelse, hardhet, heft/adhesjon og struktur og sammensetning.

Lagtykkelsemåling
Måling av et beleggs tykkelse ved plettering, overflatebelegging eller maling. Dette kan gjøres ved hjelp av ulike målemetoder som: mekanisk, kjemisk, elektrokjemisk, optisk, magnetisk, virvelstrøm, røntgenstråler, betastråler og mikromotstand. For en mer detaljert forklaring på de ulike metodene klikk på overskriften.

Hardhetsmåling
Måling av en overflates hardhet vha et avtrykk som viser overflatens motstand mot inntregning av et hardere legeme. Dette er et godt hjelpemiddel for å konstatere et materiales herdedybde, slitasjemotstand og overflatehardhet. For en mer detaljert forklaring klikk på overskriften.

Heft/Adhesjonsmåling
Formålet med en adhesjonsmåling er å måle avviket fra en perfekt adhesjon. En adhesjon er ansett som perfekt når heften mellom coating og grunnmateriale er større enn de to materialenes egen heft. Det finnes ulike metoder for å undersøke adhesjon. For mer info om disse klikk på overskriften.

Struktur og sammensetning
Innenfor materialvitenskapen dekker begrepet struktur oppbygningen av et gitt materiale på mange forskjellige nivåer: elektronstruktur, gitterstruktur, kornstruktur, makrostruktur. Det finnes mange metoder for å undersøke dette. Sammensetning av et materiale oppgis ofte som hvilke grunnstoffer som finnes i prøven og ikke i hvilken form disse finnes (metallisk, salt, oksid osv.) Mer informasjon om dette finner du ved å klikke på overskriften.

//Kilder:// //Møller. Per Overflade Teknologi (1998)//